b'\n_START_ARTICLE_\nRilpivirin\n_START_SECTION_\nZgodovina\n_START_PARAGRAPH_\nRilpivirin je vstopil v klini\xc4\x8dne \xc5\xa1tudije faze III aprila 2008, maja 2011 pa je pridobil dovoljenje za promet v ZDA. Zdravilo s kombinacijo fiksnih odmerkov rilpivirina ter emtricitabina in tenofovirja pod za\xc5\xa1\xc4\x8ditenim imenom Complera je ameri\xc5\xa1ki Urad za prehrano in zdravila odobril avgusta 2011. Pod za\xc5\xa1\xc4\x8ditenim imenom Eviplera je bilo to zdravilo odobreno v dr\xc5\xbeavah Evropske zveze novembra 2011.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNajpogostej\xc5\xa1i ne\xc5\xbeeleni u\xc4\x8dinki, ki se pojavijo pri ve\xc4\x8d kot 1 na 10 bolnikov, so pove\xc4\x8dana koncentracija holesterola in LDL (lipoprotein majhne gostote) v krvi pri zau\xc5\xbeitju na te\xc5\xa1\xc4\x8de, glavobol in povi\xc5\xa1ane vrednosti aminotransferaz.'